Publication: Magyar Közlöny
Issue: MK-2002-141 (Year: 2002, Number: 141)
Era: 1990-2004
Section: 1998. évi LXVI. törvény módosítása
Paragraph Index: 1019

211. § (1) Az Eho. 11. §-ának (8) bekezdése helyébe a következõ rendelkezés lép: „(8) Az egészségügyi hozzájárulás fizetésére kötelezett magánszemély — az egyéni vállalkozó kivételével — a százalékos egészségügyi hozzájárulást elõlegként, az adóelõleg megfizetésével egyidejûleg negyedévente állapítja meg, és a tárgynegyedévet követõ hónap 12-éig fizeti meg. A tárgyévre vonatkozóan elkészített személyi jövedelemadó bevallásban kell az elõlegként megfizetett egészségügyi hozzájárulással elszámolni, az adóbevallás benyújtásának határidejéig a különbözetet megfizetni, illetõleg a bevallás megfelelõ rovatában lehet a túlfizetésként mutatkozó különbözet összegérõl rendelkezni. Az adóelõleg megfizetésére nem kötelezett magánszemély a százalékos egészségügyi hozzájárulást a személyi jövedelemadó bevallásában a bevallásra elõírt határidõig állapítja meg, vallja be, és a bevallás benyújtásának határidejéig fizeti meg.”

Source: https://magyarkozlony.hu/hivatalos-lapok/f2aeb4ea60bf358f67cb51b3cefaa37f0d988427/dokumentumok/e1743b9f247b925334b6c7a6befb512fadaf3bb4/letoltes